laion/Wikipedia-Exotic huggingface dataset:
חידון התנ"ך (מערכון)

חידון התנ"ך הוא מערכון פרודי נודע שכתבו אריק איינשטיין ואורי זוהר ומתאר את חידון התנ"ך המסורתי המתקיים ביום העצמאות, ובו משתתפים נציגים ממדינות שונות. את תפקיד המתחרים במערכון גילם איינשטיין ואת תפקיד המתורגמן גילם זוהר. לצדם השתתפו במערכון דורי בן זאב כשדרן ואורי גרוס כשופט. המערכון שודר לראשונה במסגרת תוכנית הטלוויזיה "לול" ששודרה בטלוויזיה הישראלית ב-18 באוקטובר 1971. הוא חותם את אלבומו של איינשטיין, "יסמין", שיצא לאור בשנת 1972, ונכלל בסרט הקולנוע "לול", שיצא לאקרנים בשנת 1988, ובאלבום הכולל את פסקול הסרט. עלילת המערכון היא שלב הגמר בחידון התנ"ך העולמי, שלב השאלה הזהה, שבה נמצאים שלושה מועמדים: הנציג השוודי, הסודני והישראלי (אשר דמותו מבוססת על הזוכה האמיתי יחיא אלשיך). השאלה היא "אחת עשרה פעמים נזכר בנביאים ראשונים ואחרונים המשפט "איש תחת גפנו ותחת תאנתו" היכן מוזכר הפסוק גֶּפֶן במובן גָּפֶן והיכן גָּפֶן במובן גֶּפֶן." במהלך הראיון רואים את המתרגמים של הנציגים מסתבכים עם השאלה ומנסים לתרגם עבור המתמודדים את השאלה כהלכה, ואילו השופטים נותנים את הניקוד על שום דבר בעיקרו. סופו של המערכון הוא במתמודד הישראלי, שנותן תשובה שלמה ומלאה וזוכה בחידון. מהמערכון נבעו מטבעות לשון כגון "גֶּפֶן במובן גָּפֶן", "זמנך עבר!", "צ'מענו אותך!", "מה הוא קופץ?", "הוא לא חבשי הוא סודני" ו"הנבחן הבא!". במערכון חיקה זוהר את אחד משופטי חידון התנ"ך, ברוך בן-יהודה, באינטונציה ובמימיקה מדויקים. המערכון הופיע כפרסומת לקופת הגמל "הגפן" של בנק דיסקונט בכיכובם של איינשטיין, זוהר ושיסל. חידון התנ"ך, מתוך האלבום "יסמין", בערוץ YouTube של אריק איינשטיין
חידון התנ"ך (פירושונים)

האם התכוונתם ל... חידון התנ"ך – חידון בקיאות בתנ"ך שנערך בישראל חידון התנ"ך העולמי לנוער יהודי – חידון בקיאות בתנ"ך, המתקיים בישראל מדי שנה ביום העצמאות חידון התנ"ך (מערכון) – מערכון פרודי שכתבו אריק איינשטיין ואורי זוהר ומתאר את חידון התנ"ך בצורה סאטירית
עונת 1981/1982 בבונדסליגה

עונת 1981/1982 הייתה העונה ה-19 של הבונדסליגה, שהיא הליגה הגרמנית הבכירה בכדורגל. העונה החלה ב-8 באוגוסט 1981 והסתיימה ב-29 במאי 1982. ורדר ברמן, דרמשטאדט 98 ואיינטרכט בראונשווייג עלו מהליגה השנייה. המבורג זכתה בתואר האליפות בפעם השנייה בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17–18 ירדו בסוף העונה לבונדסליגה השנייה, ושלוש קבוצות עלו במקומן. הקבוצה שהגיע למקום ה-16 השתתפה במשחקי מבחן (מפגש כפול) עם קבוצה מהבונדסליגה השנייה שזכתה במקום השלישי. דרמשטאדט 98, ודיסבורג ירדו לבונדסליגה השנייה. באייר לברקוזן שיחקה בסדרת משחקי מבחן נגד קיקרז אופנבך ונותרה בליגה הבכירה. הורסט רובש (המבורג) שכבש 27 שערים זכה בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
מורגן (סרט)

מורגן (באנגלית: Morgan או Morgan – A Suitable Case for Treatment) הוא סרט קומדיה בריטי משנת 1966 עם דייוויד וורנר וונסה רדגרייב בתפקידים הראשיים. הבמאי הוא קרל רייס (אנ'), התסריט נכתב על ידי דייוויד מרסר (אנ') ומבוסס על סרט טלוויזיה בשם דומה משנת 1962. זה היה אחד מתפקידיו הראשונים של דייוויד וורנר בקולנוע - תפקיד שקידם את הקריירה שלו וביסס את המוניטין שלו כמי שמגלם דמויות מעט מוזרות. ונסה רדגרייב זכתה בפסטיבל הקולנוע בקאן בפרס השחקנית הטובה ביותר, והסרט היה מועמד בתחרות זאת לפרס דקל הזהב. בנוסף, היא גם הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - קומדיה או מוזיקלי. הסרט זכה בפרס באפט"א לקולנוע על העריכה והתסריט. בסרט משולבים קטעים מסרטי "טרזן" ומהסרט "קינג קונג". הסרט הפך לסרט פולחן בממלכה המאוחדת. מורגן דלט (דייוויד וורנר) הוא אמן כושל ומתוסכל. לאמו יש מסעדת פיש אנד צ'יפס בדאון טאון בלונדון, והיא מחנכת אותו על ערכי המרקסיזם לקראת המהפכה העולמית ולוקחת אותו להתייחדות ליד קברו של קרל מרקס בבית הקברות הייגייט בלונדון. היא כועסת עליו בגלל שהתחתן עם ליאוני (ונסה רדגרייב) שהיא מהמעמד החברתי הגבוה והמנצל. ברוב עבודותיו של מורגן מופיע סמל הפטיש והמגל הקומוניסטי. הוא חי בעולם של פנטזיות ומושפע מסרטי טרזן ומגורילות בעיקר זאת מהסרט "קינג קונג". הוא מרגיש שאינו מאוזן מבחינה נפשית, ואומר לאמו כי הוא מקרה מתאים לטיפול פסיכיאטרי. ליאוני בתחילה מחבבת את צ'ארלס על התנהגותו הילדותית והמשוחררת, אבל כעבור זמן היא מרגישה שאין הוא מתאים למעמדה החברתי וגם התנהגותו ביזרית. היא מתיידדת עם צ'ארלס נפיאר (רוברט סטיבנס), סוחר אמנות אמיד ובעל גלריה. לאחר הגרושים הוא מתרכז בהצקות לבני הזוג - מתפרץ לדירתם ומצייר את סמלי המגל והפטיש, מחבר את הדירה למערכת קולית ומשמיע קולות הפצצה ומניח שלד במיטתם. לאמה של ליאוני המתעבת אותו ורוצה להסגירו למשטרה, הוא שם מתקן מתחת למיטתה המתפוצץ בעת שהיא נשכבת עליה. לבסוף בעזרת ידיד של אמו, ואלי (ארתור מולרד), הוא חוטף את ליאוני ממיטתה בהשראת הסרט "קינג קונג". הם מביאים אותה לאגם שם מדמה מורגן את עצמו כטרזן הקופץ למים להציל את ג'יין. ליאוני מחולצת מהמקום על ידי הוריה ומורגן מובא למשפט ונאסר. הוא משתחרר ביום חתונתם של ליאוני וצ'ארלס ומחליט להפריע לטקס, לובש את תחפושת הגורילה ומסתער על קהל המוזמנים הנכבד. פורצת מהומה והוא מצליח לבסוף להימלט מהמקום, עולה על אופנוע ודוהר כששוטרים רודפים אחריו. הוא מוצא את עצמו לבסוף בתוך ערימת זבל ומדמה שכל מי שהכיר אותו בעבר יורה עליו כדי להוציאו להורג. לבסוף מאושפז מורגן במוסד פסיכיאטרי. הוא עוסק בשתילת פרחים בצורת מגל ופטיש. ליאוני מגיעה לבקרו. היא בהריון ולשאלת מורגן אם העובר שלו היא מחייכת ומנידה את ראשה בחיוב. "מורגן", במסד הנתונים הקולנועיים IMDb (באנגלית) "מורגן", באתר נטפליקס "מורגן", באתר AllMovie (באנגלית) "מורגן", באתר Rotten Tomatoes (באנגלית) "מורגן", תסריט הסרט באתר Scripts.com (באנגלית) "מורגן", במסד הנתונים הקולנועיים KinoPoisk (ברוסית) קדימון לסרט מורגן 1966, באתר יוטיוב (באיטלקית) מורגן 1966, באתר TCM מורגן-סרט פולחן של שנות ה-60, באתר film van
F102 DKW

F102 DKW היא מכונית משפחתית שיוצרה על ידי חברת DKW במשותף עם חברת Auto Union הגרמנית, בין השנים 1963–1966. יוצרו 53,053 יחידות. ה-F102 DKW היה המודל האחרון שפותח לפני השתלטות קבוצת פולקסווגן על חברת Auto Union דגם ה-F102 DKW גרם לחברה הפסדים ניכרים ודגם ה-DKW F102 תוכנן מחדש כדי להתאים מנוע ארבעה צילינדרים, ארבע פעימות, אשר פותח על ידי חברת מרצדס בנץ. בשלב זה מותג DKW ננטש בחודש מרץ 1966 והתחיל ייצור F103 אאודי. דה-קה-וו: DKW) Dampf-Kraft-Wagen) חברת DKW נוסדה ב-1916 כחברה לאביזרי קיטור ומכוניות קיטור. ב-1920 הייתה DKW יצרנית האופנועים הגדולה בעולם. בשנת 1932, אוחדו אאודי, DKW, הורך וונדראר (Wanderer) לחברה אחת - אוטו אוניון AG) Auto Union). סמל החברה - ארבע טבעות שלובות נועד לסמן את איחוד בין ארבע החברות. קונצרן הרכב הגרמני פולקסווגן רכש את החברה בשנת 1964. 2 דלתות 4 דלתות (יוצר משנת 1965) מנוע 4 צילינדרים, 2 פעימות בנפח 1,175 סמ"ק, בהספק של 60 כ"ס אורך הרכב - 4,280 מ"מ רוחב - 1,618 מ"מ גובה - 1,449 מ"מ בסיס גלגלים - 2,489 מ"מ משקל - 910 - 945 ק"ג F1 DKW F4 DKW F7 DKW DKW מונזה DKW Schnellaster F11 DKW / DKW F12 DKW ג'וניור אאודי פולקסווגן דה-קה-וו F102 (אורכב 24.07.2014 בארכיון Wayback Machine) (אנציקלופדיית רכב) מדיה וקבצים בנושא F102 DKW בוויקישיתוף
מכון קרנגי למדע

מכון קרנגי למדע (באנגלית: Carnegie Institution for Science, מכונה לעיתים גם "מכון קרנגי הוושינגטוני" (Carnegie Institution of Washington) הוא ארגון אמריקאי, עצמאי, ללא מטרות רווח, לעידוד המחקר המדעי שנוסד על ידי אנדרו קרנגי בשנת 1902. כוונתו הייתה שהמוסד יהיה בית לאנשים יוצאי דופן - גברים ונשים בעלי דמיון ומסירות יוצאת דופן המסוגלים לעבוד בחוד החנית של תחומיהם. כיום, מדעני קרנגי עובדים בשש מחלקות מדעיות בחוף המערבי והמזרחי ומטה הארגון נמצא בוושינגטון. בשנת 2007 המכון אימץ את השם מכון קרנגי למדע. תמיכה משמעותית מגיעה ממענקים פדרליים ותרומות פרטיות. מועצת נאמנים, המורכבת ממנהיגים בתחום העסקים, המדעים, החינוך והשירות הציבורי, מפקחת על פעילותה של קרנגי. לכל אחת משש המחלקות מנהל מדעי משלה המנהל את הפעולות היומיומיות, הנעזר על ידי צוות התמיכה. קרנגי מעורבת גם בחינוך ברמות הנמוכות. כיום המכון עוסק בשישה תחומי המחקר הבאים המאורגנים בשש מחלקות מחקר: אסטרונומיה במחלקה למגנטיות כדור הארץ. בוושינגטון. ומצפי הכוכבים הנמצאים בפסדינה, קליפורניה ובמדבר אטקמה שבצ'ילה, שנוסדו בשנת 1904. מעבדה גיאופיזית – מדעי כדור הארץ והחלל (Earth and planetary science) במחלקה למגנטיות כדור הארץ. בוושינגטון די. סי ונוסדה בשנת 1905. אקולוגיה גלובלית במחלקה לאקולוגיה של אוניברסיטת סטנפורד, קליפורניה ונוסדה בשנת 2002 . גנטיקה וביולוגיה התפתחותית במחלקת לאמבריולוגיה בבולטימור מרילנד, נוסדה בשנת 1913 בצירוף המחלקה לאנטומיה באוניברסיטת ג'ונס הופקינס. המחלקה למגנטיות יבשתית – ממוקמת בוושינגטון די. סי. ונוסדה בשנת 1904 . בוטניקה במחלקה לביולוגיה של צמחים של אוניברסיטת סטנפורד, קליפורניה ונוסדה בשנת 2003 . מדיה וקבצים בנושא מכון קרנגי למדע בוויקישיתוף אתר האינטרנט הרשמי של מכון קרנגי למדע (באנגלית) מכון קרנגי למדע, ברשת החברתית LinkedIn אילן גטניו, הרחק אחרי פלוטו: התגלה עצם חדש במערכת השמש, באתר ישראל היום, 2 באוקטובר 2018
עונת 1982/1983 בבונדסליגה

עונת 1982/1983 הייתה העונה ה-20 של הבונדסליגה, שהיא הליגה הגרמנית הבכירה בכדורגל. העונה החלה ב-17 באוגוסט 1982 והסתיימה ב-6 ביוני 1983. שאלקה 04, והרטה ברלין עלו מהליגה השנייה. המבורג זכתה בתואר האליפות בפעם השנייה ברציפות ובפעם השלישית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה. הרטה ברלין וקרלסרוהה ירדו לבונדסליגה השנייה. שאלקה 04 שיחקה בצמד משחקי מבחן נגד באייר אורדינגן, וגם ירדה ליגה לאחר שהפסידה. רודי פלר (ורדר ברמן) שכבש 23 שערים זכה בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
מחוזות גואם

מבחינה מנהלית גואם מחולקת ל-19 מחוזות (כפרים). מדיה וקבצים בנושא מחוזות גואם בוויקישיתוף מפקד אוכלוסין 2020
אסילום

אסילום (מיוונית: άσυλα, בלטינית: asylum) היה מקום בעולם העתיק, אליו יכלו להימלט אנשים שחשו נרדפים או הזדקקו למקלט. מקומות אלו זכו לחסות ומיסוד דתי והתקיימו בעיקר במקדשים ומקומות פולחן. לעיתים היה צורך במגע פיזי עם המזבח או עם הפסל שבמקדש על מנת לזכות בהגנת האסילום. ה"אסילום" שימש כמקום מפלט עבור המבקשים לקבל סיוע והגנה מפני רדיפות ואפילו עבור פושעים: רדיפת אדם אל תוך האסילום והוצאתו משם נחשבו לפשע, גם אם אדם זה נדון למוות לפני כן והצליח להימלט. מסופר על קילון ותומכיו שנמלטו למקדש באקרופוליס וכל עוד שהו בתוכו או היו קשורים לחבל שקצהו השני היה קשור לפסל היו מוגנים; כאשר הקשר של החבל נפרם, ראו בכך הוכחה שאינם בחסות האסילום ואישור להורגם. פלייסטואנאקס התגורר כ-19 שנים על הר ליקייאון(אנ') בארקאדיה, בבית שחציו היה בתוך מקדש זאוס, וכך זכה לחסות האסילום. בנו, פאוסניאס, שנידון למוות על התחמקות מקרב עם תבאי, נמלט לטגאה(אנ') ומצא מקלט במקדשה של אתנה, שם מת מוות טבעי. במובן הרחב יותר, אסילום היה מקום שבשם קדושת הדת וקדושת המקדש היה אפשר לשמור בו רכוש וגם בתקופת מלחמה היה אסור להיכנס ולבזוז את הרכוש שבמקדש, הן את כלי הפולחן והן רכוש השמור בו. היו חריגים לכלל זה, וידועים מקרים שבהם כן נבזזו מקדשים (למשל ביזת בית המקדש על יד שישק הראשון, יואש, חזקיהו ונבוכדנצר השני). מקדש הפייסטוס(אנ') באתונה הרחיב את ההגנה גם לעבדים שסבלו מהתעללות מצד בעליהם: בעלים של עבד שהצליח למצוא מקלט במקדש היה חייב למכור את העבד לאדם אחר. חוק דומה חוקק ברומא על ידי אנטונינוס פיוס. ברומא היה אסילום על גבעת הקפיטולין ובמקומות רבים נוספים. על פי טקיטוס (בספר 3 של האנלים), טיבריוס החליט לצמצם את מספר המקדשים שיכולים להיות אסילום כי הוא חשב שמספר גדול מדי יפריע לעשיית צדק וייתן מחסה גם לאלו שאינם ראויים למחסה. הלמולד מבוזאו, בספר השני של הכרוניקה הסלאבית, פרק 61, מתאר אסילום במרחב הסלאבי, למשל במקדש האל פרובו(צר') שבחצי האי וגרלנד(אנ'). גם היהדות קידשה אסילום, הן ערי המקלט והן, במקרה של רוצח בשגגה אחיזה בקרנות המזבח. תלמי השלישי העניק לבתי הכנסת שבמצרים מעמד אסילום. אוניברסיטאות באירופה התאפיינו בחופש אקדמי במחקר ובהוראה, כמו גם חופש ביטוי ותנועה של רעיונות דרך הקמפוס. בנוסף, טענו האויברסיטאות להיותן אסילום ושטח אקס-טריטוריאלי ולפיכך כוחות שמירת הסדר הציבורי (משטרה) מנועים מלהיכנס לאוניברסיטאות אם לא קיבלו אישור מתאים מהנהלת האוניברסיטה. עיקרון זה נשבר בשנות ה-60 של המאה ה-20 בהפגנות הסטודנטים בצרפת כאשר שוטרים נכנסו לקמפוסים כמו ננטר והסורבון (בפעם הראשונה רק אחרי הזמנת הרקטור של אוניברסיטת פריז, ז'ן רוש, ובפעמים הבאות על דעת עצמם), בשנות ה-70 בארצות הברית כאשר שוטרים נכנסו לקמפוסים במהלך ההפגנות נגד מלחמת וייטנאם וטנק שפרץ לאוניברסיטה הטכנית הלאומית של אתונה ב-17 בנובמבר 1973. מקלט מדיני קו אסיון עיר מקלט שמואל ספראי המקדש בתקופת בית שני
F7 DKW

F7 DKW היא מכונית משפחתית קטנה שיוצרה על ידי חברת DKW וחברת Auto Union, בין השנים 1937–1938. יוצרו כ-80,000 יחידות. דה-קה-וו: DKW‏ (Dampf-Kraft-Wagen) נוסדה ב-1916 כחברה לאביזרי קיטור ולמכוניות קיטור. ב-1920 הייתה DKW יצרנית האופנועים הגדולה בעולם. בשנת 1932 אוחדו אאודי, DKW, הורך ונדראר (Wanderer) לחברה אחת - אוטו אוניון AG‏ (Auto Union). סמל החברה - ארבע טבעות שלובות נועד לסמן את איחוד בין ארבע החברות. חברת פולקסווגן רכשה את החברה בשנת 1964. 2 דלתות 2 דלתות קופה קבריולה 2 דלתות קבריולה ואן מנוע 2 צילינדרים, 2 פעימות, 584 סמ"ק המפיק 13 כ"ס מנוע 2 צילינדרים, 2 פעימות, 692 סמ"ק המפיק 15 כ"ס תמסורת ידנית - 3 מהירויות אורך הרכב - 3,895 מ"מ רוחב - 1,480 מ"מ גובה - 1,500 מ"מ בסיס גלגלים - 2,610 מ"מ משקל - 750 ק"ג DKW מונזה F1 DKW F4 DKW F89 DKW DKW Schnellaster F11 DKW / DKW F12 DKW ג'וניור F102 DKW אאודי פולקסווגן מדיה וקבצים בנושא F7 DKW בוויקישיתוף
צער העיזים

צער העיזים (באנגלית Goat's Rue; שם מדעי: Galega officinalis; מכונה גם: לילך צרפתי, בואש איטלקי, גלגה אופיצינליס) הוא מין צמח עשבוני השייך לסוג גלגה בתת-משפחת הפרפרניים. זהו צמח עמיד ורב שנתי, הפורח בקיץ. בעבר, טופח לנוי, להזנת דבורים, לדישון וכצמח מספוא. עלול להיות רעיל לחלק מהיונקים, אך משמש מזון למספר זני חרקים. מקור הצמח במזרח התיכון, אך הוא התפשט לאירופה, למערב אסיה ולמערב פקיסטן. ב-1981 הובא הצמח למחוז קש במדינת יוטה, לשימוש כצמח מספוא. הוא נפוץ במחוז כעשב פולש ומזיק לחקלאות. לכן הצמח רשום ברשימה ה פדרלית של צמחים רעילים בארצות הברית. פרטים של הצמח נמצאו בעבר גם במדינות נוספות בארצות הברית וכן בארגנטינה, צ'ילה, אקואדור וניו זילנד. צער העיזים שימש מאז ימי הביניים להקלת תסמינים של סוכרת. ג'ורג' טנרט מצא בצמח את החומר הפעיל גלגין (איזו-אמיל-גואנידין). זוהי נגזרת של גואנידין, חומר רעיל הפוגע בנשימה התוך-תאית שבמיטוכונדריה ומביא לצריכה מוגברת של גלוקוז על ידי התא החי. גלגין נכשל במחקרים רפואיים שנערכו בשנות העשרים והשלושים אך פותחו נגזרות עם רעילות מופחתת, ביניהן מטפורמין שמשמש כטיפול בחולי סוכרת. נטען גם כי צער העיזים מגביר תפוקת חלב בבעלי חיים מבויתים קטנים או בנשים מניקות, ומכאן שמו גלגה (יוונית: gala חלב). טענה זו לא הוכחה מדעית. מדיה וקבצים בנושא צער העיזים בוויקישיתוף צער העיזים, באתר ITIS (באנגלית) צער העיזים, באתר NCBI (באנגלית) צער העיזים, באתר האנציקלופדיה של החיים (באנגלית) צער העיזים, באתר Tropicos (באנגלית) צער העיזים, באתר GBIF (באנגלית) צער העיזים, באתר The Plant List (באנגלית) צער העיזים, באתר IPNI (באנגלית) Frank Davidoff, Effects of guanidine derivatives on mitochondrial function, Journal of Clinical Investigation 47, 1968-10-01, עמ' 2331–2343 doi: 10.1172/JCI105918
מפרץ ארבוס (אנטארקטיקה)

מפרץ אֶרֶבּוּס (באנגלית: Erebus Bay) הוא מפרץ ברוחב כ-21 ק"מ, הממוקם בין כף אוונס וחצי האי האט פוינט, על צדו המערבי של האי רוס. הר ארבוס חולש על המפרץ מצפון. המפרץ נחקר לראשונה בתחילת המאה ה-20 על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904, בהנהגתו של רוברט פלקון סקוט. במסגרת המשלחת השנייה של סקוט, המשלחת הבריטית הלאומית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913, המפרץ קיבל את שמו הנוכחי. משלחת טרה נובה בנתה את מחנה המחקר שלה על כף אוונס. סקוט נתן למפרץ את שמו. המפרץ נקרא על שם הר ארבוס, המתנשא מעליו. • GILLIAN L. HADLEY, JAY J. ROTELLA and ROBERT A. GARROTT, Evaluation of reproductive costs for Weddell seals in Erebus Bay, Antarctica, Journal of Animal Ecology (2007) 76, 448–458, doi: 10.1111/j.1365-2656.2007.01219x • LaRue, M.A., Rotella, J.J., Garrott, R.A. et al., Satellite imagery can be used to detect variation in abundance of Weddell seals (Leptonychotes weddellii) in Erebus Bay, Antarctica, Polar Biol 34, 1727 (2011). https://doi.org/10.1007/s00300-011-1023-0 • Rotella, J. (2018), Demographic data for Weddell Seal colonies in Erebus Bay through the 2017 Antarctic field season, U.S. Antarctic Program (USAP) Data Center. doi: https://doi.org/10.15784/601125 • Cameron, Michael & Siniff, Donald. (2011), Age-specific survival, abundance, and immigration rates of a Weddell seal (Leptonychotes weddellii) population in McMurdo Sound, Antartica, Canadian Journal of Zoology. 82. 601-615. 10.1139/z04-025 • Jay Rotella & Robert Garrott, Weddell Seal Population Dynamics in Erebus Bay, Antarctica, Ecology Department, Montana State University מדיה וקבצים בנושא מפרץ ארבוס בוויקישיתוף מפרץ ארבוס באתר הסקר הגאולוגי של ארצות הברית מפרץ ארבוס באתר הגאזט האנטארקטי של ממשלת אוסטרליה מפרץ ארבוס באתר הגאזט האנטארקטי המשווה SCAR של ממשלת אוסטרליה מפרץ ארבוס באתר קטלוג הארכיון הלאומי של ארצות הברית תצלום לוויין של אזור מפרץ ארבוס תצלום של מפרץ ארבוס באתר הסקר הגאולוגי של ארצות הברית מזג אוויר נוכחי מעודכן במפרץ ארבוס תחזית מזג אוויר עדכנית ארוכת טווח עבור מפרץ ארבוס סטטיסטיקות מזג אוויר עבור מפרץ ארבוס מידע גאוגרפי והיסטורי [
קארה מבודג'י

קארה מבודג'י (נולד ב-11 בנובמבר 1989) הוא כדורגלן סנגלי המשחק בעמדת הבלם בקבוצת אל סאיליה מליגת העל הקטרית ובנבחרת סנגל. מבודג'י החל לשחק כדורגל בגיל 15 באקדמיה של דיאמבארס מהליגה הסנגלית. ב-2 בפברואר 2010 הצטרף לטרומסו הנורווגית. בשלוש עונותיו בליגה הנורווגית הוא נבחר לשחקן המצטיין של קבוצתו. בסוף דצמבר 2012 מבודג'י עבר בעבור מיליון וארבע מאות אירו לגנק הבלגית וזכה למעמד של שחקן הרכב. בשורות גנק זכה בגביע הבלגי בעונת 2012/13. ב-7 באוגוסט 2015 אנדרלכט שילמה ארבע וחצי מיליון אירו כדי להחתים את מבודג'י עד ליוני 2019. מבודג'י היה חלק מההרכב של סנגל באולימפיאדת לונדון ב-2012. הוא נכלל בסגל של סנגל לגביע אפריקה לאומות 2015 ואף הבקיע את שער השוויון מול דרום אפריקה במשחק השני במסגרת שלב הבתים. גנק הגביע הבלגי (1): 2012/13 אנדרלכט אליפות בלגיה: 2016/2017 מדיה וקבצים בנושא קארה מבודג'י בוויקישיתוף קארה מבודג'י, באתר Transfermarkt קארה מבודג'י, באתר Soccerway קארה מבודג'י, באתר BDFutbol קארה מבודג'י, באתר WorldFootball.net קארה מבודג'י, באתר National Football Teams קארה מבודג'י, באתר FootballDatabase.eu קארה מבודג'י, באתר ESPN
קרחון ארבוס

קרחון ארבוס (באנגלית: Erebus Glacier) הוא קרחון, שמנקז את מדרונותיו הדרומיים הנמוכים של הר ארבוס, האי רוס, אנטארקטיקה. הוא זורם מערבה ונשפך אל מפרץ ארבוס, שם הוא יוצר את לשון הקרח ארבוס הצפה. את שמו, הקשור בהר ארבוס, נתנה לו המשלחת הבריטית הלאומית לאנטארקטיקה (1904-1901), בהנהגת רוברט פלקון סקוט. אירוע גדול של התפרקות קרח התרחש ב-1 במרץ 1990, כשקטע משמעותי של לשון הקרח ארבוס ניתק מן הקרחון הראשי. אירוע התפרקות הקרח מלשון הקרח ארבוס ב-2013, כתב העת "הקריוספירה" 2 בספטמבר 2013
טקס פרסי נשר הזהב הרוסי ה-15

טקס פרסי נשר הזהב ה-15 (ברוסית: Пятнадцатая церемония вручения наград премии Золотой орёл) הוא טקס להענקת פרסי האוסקר של האקדמיה הרוסית לקולנוע למיטב סרטי הקולנוע והטלוויזיה של שנת 2016 שנערך בהיכל הראשון של מוספילם במוסקבה, ב-27 בינואר 2017. המועמדים ב-23 קטגוריות שונות הוכרזו כבר ב-29 בדצמבר 2016. כשבטקס ה-15 נוצרו גם קטגוריות "הסרט הקצר הטוב ביותר", "עבודת אמנות באיפור ואפקטים וויזואלים פלסטיים הטובים ביותר" ו"האפקטים הוויזואלים הטובים ביותר". המועמדויות לטקס פרסי נשר הזהב ה-15 הוכרזו ב-29 בדצמבר 2016. הסרט עם מירב המועמדויות היה "הטיסה" עם 6 מועמדויות. וסילי ליוואנוב — קיבל פרס על תרומתו לתולדות הקולנוע הרוסי. (את הפרס העניק ניקיטה מיכאלקוב) הסרטים הבאים קיבלו מספר רב של מועמדויות: 10 מועמדויות: "הטיסה", "דו-קרב" 5 מועמדויות: "גן עדן" 4 מועמדויות: "מלכת העלה", "שוברת הקרח" 3 מועמדויות: "התלמיד", "שילומים" 2 מועמדויות: "האספן" 3 הסרטים הבאים קיבלו מספר רב של זכיות: 5 פרסים: "הטיסה" 3 פרסים: "גן עדן", "דו-קרב" סדרות הטלוויזיה הבאות קיבלו מספר רב של מועמדויות: 2 מועמדויות: "קלים", "דון השקט", "מרגריטה נזארובה", "השיטה" סדרות הטלוויזיה הבאות קיבלו מספר רב של זכיות: 2 פרסים: "קלים" טקס פרסי ניקה ה-30 אתר האינטרנט הרשמי של טקס פרסי נשר הזהב הרוסי ה-15 תחילה הוכרזו 3 מועמדויות לקטגוריית הפסקול הטוב ביותר, אך בטקס עצמו הסרט לא הוצג ואף הוסר מרשימת המועמדים באתר האינטרנט הרשמי של הפרס.
מגנוס השני, מלך שוודיה

מגנוס השני, או מגנוס הנריקסון (בשוודית: Magnus Henriksson;‏ 1130 – 1161) היה אציל דני ומלך שוודיה משנת 1160 ועד מותו. אמו, אינגריד, הייתה נכדתו של אינגה הזקן. אביו היה אציל דני בשם הנריק סקודלור, שהיה בן בלתי חוקי של סוון השני, מלך דנמרק. הוא נשא לאישה את בריגיטה, בתו של האראלד הרביעי, מלך נורווגיה. מגנוס, שהיה טוען לכתר ויריב של אריק התשיעי, מלך שוודיה (לימים "אריק הקדוש"), ארב לזה האחרון כאשר הוא יצא מכנסייה ליד אופסלה ב-18 במאי 1160 והרג אותו. מגנוס מלך על כמעט כל שטחה של שוודיה עד ששנה מאוחר יותר הוא הוצא להורג על ידי אנשיו של יריבו, קרל סברקרסון, שהיה שליט יטאלנד. לאחר נפילתו של מגנוס מלך קרל סברקרסון כקרל השביעי. מדיה וקבצים בנושא מגנוס השני, מלך שוודיה בוויקישיתוף Hans Gillingstam. "Magnus Henriksson". Svenskt biografiskt lexikon. Retrieved May 20, 2016. (בשוודית)
ברנטה קנדית

ברנטה קנדית המכונה גם אווז קנדי ובעגה לא מקצועית גם אווז בר (שם מדעי: Branta canadensis) היא מין אווז מהסוג ברנטה החיה באמריקה הצפונית. הברנטה הופצה על ידי האדם גם לאירופה וכן לאוסטרליה, אמריקה הדרומית וניו זילנד. אורכה של הברנטה 75–110 סנטימטרים ומוטת כנפיה 125–185 סנטימטרים. משקל האווזים הזכרים יכול להגיע ל-6.5 קילוגרם והם גדולים מעט מהנקבות שמשקלן 2.5–5.5 קילוגרם. הברנטה היא אווז שזנבו, צווארו ופניו שחורים (למעט כתם לבן על הלחי). פלג הגוף העליון והכנפיים חומים והבטן לבנה. הצעירים בוקעים כשהם מכוסים פלומה צהובה והם בעלי צוואר קצר שמתארך כשהם מתבגרים. הברנטות הקנדיות מצויות במגוון בתי גידול באמריקה הצפונית, מבריכות ושדות מוריקים ועד למדבריות, אותם הן עוברות בנדידתן דרומה. הן נודדות מאזור הימות הגדולות ועד למקסיקו, שם חמים בחורף. הנדידה מתבצעת בלהקות גדולות במסע של אלפי קילומטרים. במהלך המסע הן עוצרות לעיתים באזורים עירוניים ובפארקים ושם ניזונות מעשבים, אך גם פוגעות ביבולים ומשאירות לשלשת. נזקים אלה גורמים לאנשים לפגוע בהן. עם זאת, אנשים רבים מגדלים ברנטות כעופות מחמד, ואף העבירו אותן ככאלה ליבשות אחרות. B. c. canadensis B. c. interior B. c. maxima B. c. moffitti B. c. fulva B. c. occidentalis B. c. parvipes המין אווז מקרקר (Branta hutchinsii) דומה מאוד לברנטה הקנדית, ובעבר הוא שויך למין זה, אך הופרד למין עצמאי. ביצים להקת ברנטות נודדת דרומה אפרוח מדיה וקבצים בנושא ברנטה קנדית בוויקישיתוף ברנטה קנדית, באתר ITIS (באנגלית) ברנטה קנדית, באתר NCBI (באנגלית) ברנטה קנדית, באתר Animal Diversity Web (באנגלית) ברנטה קנדית, באתר האנציקלופדיה של החיים (באנגלית) ברנטה קנדית, באתר Internet Bird Collection (באנגלית) ברנטה קנדית, באתר GBIF (באנגלית) ברנטה קנדית, באתר אנציקלופדיה בריטניקה (באנגלית) ברנטה קנדית באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
טייק

טייק (באנגלית: Take; בעברית: גִּרסה) הוא הקלטה רציפה אחת של הופעה (לרוב של שחקן או של זמר). במונח נעשה שימוש הן בתעשיית הקולנוע והן בתעשיית המוזיקה לצורך סימון ומעקב במהלך ההפקה (שלב הצילומים בקולנוע, הקלטת קול באולפן במוזיקה). בקולנוע, "טייק" הוא כל אחת מהגרסאות השונות המצולמות של שוט מסוים. טייקים שונים של אותו השוט ממוספרים, בדרך כלל, החל ממספר 1, בסדר עוקב, רצוף ועולה, עד שצילומי השוט נשלמים (על פי שיקול דעתו של הבמאי). בדרך כלל, בתחילת כל טייק מצולם הקלאפר - לוח שעליו רשומים מספרי הטייק, השוט והסצנה. רק טייקים שנבדקו על ידי מנהל תסריט, ואשר אושרו על ידו שאינם פוגעים בהמשכיות, נשלחים אל עורך הסרט. מצב בו עבור שוט מסוים מצולם טייק אחד בלבד לא משנה כמה פעמים צולם כל עוד הוא צולם בפעם אחת ללא קטים (בדרך כלל בשל אילוצי תקציב/זמן). שימוש בשוט ארוך מאוד (Long take), ללא התערבות של עריכה, דבר הדורש היערכות מיוחדת של השחקנים ואופן הצילום. דוגמה לשימוש בכך היא בסרט "החבל" של אלפרד היצ'קוק, המפורסם בזכות היותו מורכב מתשעה שוטים רצופים וארוכים, באורך של ארבע עד עשר דקות כל אחד מהם. בחירה זו של הבמאי דרשה מהשחקנים לדרוך על כבלי חשמל ועל מסילות דולי במהלך הצילומים, ומפועלי הבמה להזיז מהדרך של המצלמה רהיטים ואביזרים, כשהיא נעה סביב החדר. רגלו של הצלם נשברה במהלך צילומי אחד הטייקים, והוא נגרר אל מחוץ לאולפן על מנת שהצילומים יוכלו להמשיך ללא הפרעה. הפתיחה בת שמונה הדקות של הסרט "השחקן" כוללת דיאלוג בין מספר אנשים, המשוחחים ביניהם על השימוש ב-Long take בסרטים אחרים. שוט (קולנוע) סצנה (קולנוע) מונחי טלוויזיה וקולנוע, באתר האקדמיה ללשון העברית, רשומה 88‏ IMDb: Rope ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.